Atake des bateas po Gaza (2010)

Categoreye:Margaye Israyel Palestene
L' atake des bateas po Gaza, c' est l' aboirdaedje pa l' årmêye d' Israyel d' ene convoye di 8 bateas d' aida omanitaire ki sayént di passer houte do resseraedje di Gaza.

Ça s' a passé li 31 di may 2010.

Dins les 718 djins di 37 payis k' estént dins les bateas, end a nouv k' ont stî touwés pa les sôdårds israyelîs k' ont saetchî avou des fiziks. Des dijhinmes d' ôtes activisses et set militaires israyelîs ont stî coixhîs.

 Shûtes di l' atake 
L' aboirdaedje et les moudes ont fwait criyî herleme a toplin des payis del Daegne, et mete Israyel e co pus mwaijhe posteure sol sinne eternåcionåle.

E moes d' awousse 2011, ene comission d' l' ONU, dins s' rapoirt so l' atake, riclama l' droet d' Israyel a esserer Gaza. Li Tourkeye s' amwaijhixha, et taper l' ambassadeur d' Israyel a l' ouxh. Ey anoncî ki des bateas d' guere trouks acpagntêyrént les bateas d' aidance po Gaza, dins l' avni.

 Alére 
P. Sarachaga, "Moudes so les bateas po Gaza", Li Rantoele l° 55, ahan 2010.

Bate di dvize (so l' forom e walon Berdelaedjes)